Ein edelman gefangen num
eins burgers sune frum;
als der im turen lag,
setzt er im, auf ein tag
hundert gülden zu geben.
Der junk sprach: »junkher, laßt mich aus,
das ich kum heim zu haus,
bring euch die gulden rot;
die weil setz ich euch got
zu eim bürgen darneben.«
Der edelman ließ in darvan
nam von im an
den bürgen mit eim eide.
der junk kunt kumen nit, wie er bescheide,
wie wol er all sein hab verkauft,
das gelt zusamen hauft,
doch felt im noch stets vil,
und bleib über das zil
noch aus drei wochen eben.